**LOHJAN KAUPUNGIN**

**ESI- JA PERUSOPETUKSEN YKSIKKÖKOHTAINEN OPPILASHUOLTOSUUNNITELMA**

Yksikkökohtaisesti kirjattavat toiminnan kuvaukset 2020-2021

Yksikkö: Nummen yhtenäiskoulu

Päivämäärä: 11.9.2020

##### Tämän yksikkökohtaisesti päivitettävän oppilashuoltosuunnitelman sisältö:

1. *Oppilashuollon kokonaistarve ja käytettävissä olevat oppilashuoltopalvelut*
2. *Yhteisöllinen oppilashuolto ja sen toimintatavat*
3. *Yksilökohtaisen oppilashuollon järjestäminen*
4. *Oppilaan ja huoltajan osallisuus yhteisöllisen ja yksilökohtaisen oppilashuollon suunnittelussa, toteuttamisessa ja arvioinnissa*
5. *Oppilashuoltosuunnitelman toteuttaminen ja seuraaminen*
6. *Alueellinen oppilashuolto*

Koulutuksen järjestäjä vastaa siitä, että opiskeluhuollon toteuttamista, arviointia ja kehittämistä varten laaditaan oppilaitoskohtainen opiskeluhuoltosuunnitelma. Suunnitelma on laadittava yhteistyössä oppilaitoksen henkilöstön, opiskelijoiden ja heidän huoltajiensa kanssa (OHL 13.1 §).

Tämä yksikkökohtaisen opiskeluhuoltosuunnitelma päivitetään lukuvuosittain; yksikkökohtainen toiminnan kuvaus kirjataan tiiviisti.

**1 Oppilashuollon kokonaistarve ja käytettävissä olevat oppilashuoltopalvelut**

##### Tulevan kauden yksikkökohtaiset painopisteet oppilashuoltotyössä:

|  |
| --- |
| * Oppilashuoltotoiominnan jaa pedagogisen tuen rakenteiden selkiyttäminen. * Oppilashuollollisen konsultoivan tukirakenteen luominen koulun toimintakulttuuriin tukemaan oppilaiden opintojen edistymistä. * Oppilaiden hyvinvoinnin perustarpeisiin ( mm. ruokailu, nukkuminen, koulunkäynti ) liittyvien tekijöiden esille nostaminen ja nostaminen paremmalle tasolle pohjana kouluterveyskyselyjen tulokset. * Oppilaiden ja huoltajien osallisuuden lisääminen oppilaiden hyvinvointiin liittyvissä asioissa koulussa. |

Yksikön arvio alueellisen oppilashuollon kokonaistarpeesta. Tässä kuvataan alueellisen oppilashuollon kokonaisresurssi. Pääkoulu ilmoittaa kunkin ammattihenkilön oppilas ja yksikkömäärät sekä laskennallisen lisätarpeen (lasketaan maksimisuosituksen mukaan)

|  |  |  |  |  |
| --- | --- | --- | --- | --- |
| opiskeluhuollon ammattihenkilö | oppilasmäärä/  ammattihenkilö | yksikköjen määrä/  ammattihenkilö | oppilas- ja yksikkömäärän suositus/  ammattihenkilö | laskennallinen lisätarve/  ammattihenkilö |
| terveydenhoitaja  Heli Hakulinen | 1 | 3 | 600/1  600/1  600/1 |  |
| koulukuraattori  Henna Mäkinen | 1 | 3 | 600/3  600/3 |  |
| psykologi  Sanni Puusa | 1 | 6 | 600 - 800/3 |  |
| koululääkäri/lääkäri | 1 |  |  |  |

Kuvaus oppilashuollon palveluiden kohdentamisesta yksittäisiin oppilaisiin, kouluyhteisöön ja yhteistyöhön liittyviin tehtäviin sekä oppilashuollon kehittämiseen ja seurantaan. (esim. yhteisöllisen oppilashuollonkokoontumiset ja osallistujat, oppilashuollon kehittämistoimet**)**

|  |
| --- |
| Nummen yhtenäiskoulun oppilashuollollista toimintaa koordinoi oppilashuollon ohjausryhmä ja toimintaa johtaa rehtori. Ohjausryhmän jäseniä ovat rehtori Jarkko Ojala, koulukuraattori Henna Mäkinen, kouluspykologi Noora Winter, kouluterveydenhoitaja Heli Hakulinen, opinto-ohjaaja Jari Parviainen ja erityisopettajat Maari Saarimaa, Risto Toivonen, Päivi Rantio ja Katriina Virtanen.  Oppilashuoltoryhmällä on toiminnalleen oma vuosikellonsa, jossa on aikataulu pedagogin tuen ryhmien, oppilashuollon ohjausryhmän ja yhteisöllisen oppilashuollon toiminnalle.  Koulun oppilashuoltosuunnitelmaa käsitellään koulun henkilöstön kanssa sekä vanhempainilloissa van hempien kanssa. Oppilaiden kanssa oppilashuoltotoiminnasta keskustellaan luokanohjaajien tunneilla. |

**2. Yhteisöllinen oppilashuolto ja sen toimintatavat**

Yksikön kuvaus yhteisöllisen oppilashuoltotyön toimintatavoista ja käytännöistä: esimerkiksi kummitoiminta- ja tukioppilastoiminta, välitunti- ja pienryhmätoiminta, huoltajaillat jne.)

|  |
| --- |
| Nummen ja Pusulan alueen kouluilla ja päiväkodeilla on yhteisenä alueellisena yhteisöohr-teemana tänä lukuvuonna Liikkuva koulu ja Ilo kasvaa liikkuen –toiminnat sekä vahvuuspedagogiikka.  Teemaa toteutetaan Ikkalan ja Pusulan alueella ja Nummen alueella. Teemojen mukaisia toimintoja toteutetaan koko lukuvuoden aikana erillisten suunnitelmien mukaan.  Yleistä oppilaiden hyvinvointia ylläpidetään tasa-arvosuunnitelman ja lukuvuosisuunnitelmien mukaan. Hyvinvointiteemaa kehitetään myös luokanopettajan/luokanohjaajan oppilaiden henkilökohtaisilla hyvinvointihaastatteluilla.  Välituntiliikunnassa toteutetaan oppilaiden välkkäriliikuttajien vetämät ohjatut välituntiliikuntajaksot . Yläluokilla on luokkatasojen sisäpelivuorot. Em. toiminta on keskeytettynä epidemiajakson aikana.  Nummen yhtenäiskoulu, Pusulan ja Ikkalat ovat tämän lukuvuoden syyslukuauden mukana Uudenmaan koulujen #Uuttakoulua –hankkeessa vahvuuspedagogiikan osalta. Nummen yhtenäiskoulun osalta hankkeen koordinaattoreina toimii Jaana Vainio ja Elias Lahtinen. Hanketta toteutetaan kaikkien oppilaiden ja henkilöstön kesken. Esiopetuksessa puolestaan lukuvuoden toiminnassa on esillä tunnetaitojen vahvistaminen. |

Kuvaus yhteistyöstä yksikön ulkopuolisten lasten ja nuorten hyvinvointia edistävien tahojen kanssa yhteisöllisen oppilashuollon kehittämisessä. (esim. sosiaali-, perhe- ja nuorisotyö, seurakunta, kolmas sektori)

|  |
| --- |
| Nummen yhtenäiskoulu tekee yhteistyötä samassa rakennuksessa toimivan nuorisopalvelun sekä seurakunnan kanssa. MLL:n koulutus – ja materiaalitarjontaa hyödynnetään monipuolisesti sekä tarjotaan myös vanhemmille. Aluejohtamisen mallin mukaiseen toimintaan osallistutaan säännöllisesti ja näin ollaan mukana kehittämässä alueellista lasten, nuorten ja perheiden hyvinvointia nostattavaa toimintaa Nummen ja Pusulan alueella.  Kaiken yhteistyön keskiössä on myös lastensuojelu, terveydenhuolto eri sektoreineen sekä muut viranomaistahot. |

Tiedonsiirto siirtymävaiheissa; pedagogisen ja oppilashuollollisen tiedonsiirto. Siirtymävaiheiden kuvaus (varhaiskasvatuksesta esiopetukseen ja esiopetuksesta perusopetukseen):

|  |
| --- |
| Pedagogisen tiedonsiirron kulmakivet ovat:   * esiopetuksen ja koulun välinen yhteistyö / palaverit huhti –toukokuussa * alaluokkien ja yläluokkien välinen yhteistyö / maaliskuussa * peruskoulun ja toisen asteen välinen yhteistyö/ elokuu   Tietoa siirretään näiden yhteistyöpalaverien pohjalta koulun sisällä niille henkilöille, joille tieto on tarpeen turvallisen opinpolun toteuttamisessa.  Oppilashuollolliset tiedonsiirrot toteutetaan yksilöllisen ohr-toiminnan kautta. |

Yhteistyö ja käytänteet opetusympäristön terveellisyyden ja turvallisuuden sekä yhteisön hyvinvoinnin tarkastuksissa. (Yksikön kuvaus tapaturmien ehkäisemisestä, ensiavun järjestämisestä ja hoitoonohjauksesta)

|  |
| --- |
| Koulun turvallisuutta tarkastellaan osana koulun turvallisuussuunnitelmaa, joka päivitetään lukuvuosittain.  Turvallisuutta tarkastellaan myös riskikartoitusten kautta ja työsuojelu tekee mm. teknisen käsityön tiloihin säännöllisesti tarkastuksia.  Koulun järjestyssäännöt ja ohjeistukset liikkumisessa koulun tiloissa, koulun piha-alueilla ja siirtymisessä Nummen kentälle. Ensiavun antamisen velvoite on jokaisella aikuisella. Turvavastaavat ovat kartoittaeet lukuvuoden alussa koulun henkilöstön ensiapukoulutustilanteen ja henkilöstöä on ohjeistettu osallistumaan kaupungin järjestämiin ensiapukoulutuksiin Populuksen kautta. Kouluikäisten kouluterveydenhoitaja on koululla keskimäärin neljänä päivänä viikossa. Jos terveydenhoitaja ei ole paikalla ja oppilaalla tuntuu olevan syytä käydä tarkistuttamassa terveydentilansa lääkärillä otetaan yhteyttä huoltajaan ja neuvotellaan mahdollisuudesta lähettää oppilas terveysasemalle Pusulaan. |

##### Kuvaus poissaolojen seuraamisesta, aikataulut, vastuut jne:

|  |
| --- |
| Oppilaiden poissaolojen säännöllinen seuranta on pääosin luokanopettajan/luokanohjaajan vastuulla. Lohjan opetustoimessa otettu käyttöön koulupoissaoloihin puuttumisen seurantaportaat. 7-9 luokkien osalta surantaportaita on tarkennettu. Luokanopettajilla/ohjaajilla on velvollisuus seurata poissaoloihin puuttumisen portaita ja tuoda huolensa valvontaluokkansa oppilaiden tilanteista oppilashuoltoryhmän tietoon. Tällöin asiaa ryhdytään käsittelemään yhteistyössä luokanopettajan/luokanohjaajan ja oppilashuoltoryhmän jäsenten kesken. Tarvittaessa kutsutaan koolle yksilöllinen asiantuntijaryhmä. Poissaoloja voi seurata myös oppilashuoltoryhmän edustajata ja rehtori tarpeen niin vaatiessa.  Nummen yhtenäiskoululla on yhteiset järjestyssäännöt sekä ”Huoli puheeksi” –ohjelma, jossa kuvataan koulun käytänteet oppilaisiin liittyvien huolenaiheiden esille tuomiseen. |

Yksikön kuvaus tupakkatuotteiden, alkoholin ja muiden päihteiden käytön ehkäisemisestä ja käyttöön puuttumisesta

|  |
| --- |
| Koululla on kasvatuskeskusteluohjeistus ja rikkomuksiin puuttumisohjeistus, joissa määritellään, miten toimitaan tilanteissa, jossa oppilaalla on havaittu olevan mm. tupakkatuotteita tai polttavan niitä tai alkoholituotteita tai olevan alkoholin vaikutuksen alainen. Koulussa noudatetaan kaupungin päihdepolkua.  Oppilaille pidetään päihdekasvatustunteja vuosittain kaupungin päihdetyöntekijän tai Ehyt ry;n kautta. |

Yksikön kuvaus koulukuljetusten odotusaikojen järjestämisestä ja turvallisuudesta

|  |
| --- |
| Yläluokkien oppilaiden koulukuljetukset lähtevät välittömästi koulun loputtua. 1-6.luokkien oppilaiden koulu loppuu eri aikoina. He voivat odotella koulukyytiä koulun välituntipihassa leikkien ja heitä myös saatetaan bussipysäkille Turun tien varteen. Odotusaika on pisimmillään noin 30 minuuttia. |

Yksikön kuvaus lasten suojaamiseksi väkivallalta, kiusaamiselta ja häirinnältä (yksikkökohtaisen suunnitelman kuvaus) Suunnitelman päivittäminen, seuranta ja arviointi sekä suunnitelmaan perehdyttäminen ja siitä tiedottaminen oppilaille, huoltajille ja yhteistyötahoille.

|  |
| --- |
| Koulun järjestyssäännöissä, kiusaamisen ja häirinnän ehkäisevässä ja vastaisessa suunnitelmissa sekä koko koulun yhteisöllisessä toiminnassa ohjeistetaan oppilaita toimimaan sopuisasti keskenään ja ilmoittamaan koulun aikuisille, jos he huomaavat jotakin kiusattavan tai häirittävän. Järjestyssääntöjä ja muita oppilaiden turvallisuuteen liittyviä suunnitelmia päivitetään vuosittain.  Opettajilla on velvollisuus puuttua kiusaamiseen ja häirintään ja tuoda niitä oppilashuoltoryhmän ja rehtorin tietoon koulun toimintamallin mukaisesti. Tällöin oppilashuoltoryhmä päättää, miten asiaa ryhdytään selvittämään ja ketkä ovat yhteydessä vanhempiin tai muihin tarvittaviin tahoihin.  Lohjalaisissa kouluissa on myös käytössä verso- toimintamalli oppilaiden keskinäiseen kiusaamistilanteiden selvittelyyn. Tämän lukuvuoden aikana selvitetään, onko myös yhtenäiskoululla mahdollisuutta kouluttaa oppilaita verson käyttöön. |

**3. Yksikkökohtaisen oppilashuollon järjestäminen**

Oppilashuoltokertomusten laatiminen ja säilytys. Kuvaus yksikön käytännöistä:

|  |
| --- |
| Wilman oppilashuoltokertomuksen avaa se henkilö, joka on kutsunut koolle yksilöllisen asiantuntijaryhmän ellei toisin sovita. Kirjaamiskohta löytyy Wilman tukilehdeltä. Koolle kutsuva  henkilö voi olla luokanopettaja/luokanohjaaja, koulun joku opettaja, kuraattori, koulupsykologi tai rehtori. Jos koolle kutsuja on kuraattori tai psykologi, kirjaajana toimii joku muu koulun henkilöstöön kuuluva.  Koulun henkilöstö on ohjeistettu yksilöllisen oppilashuollon järjestämiseen ja kirjaamiseen. |

Yhteistyö terveydenhuollon laajoissa terveystarkastuksissa*.* Yksikön kuvaus toiminnasta:

|  |
| --- |
| Laajat terveystarkastuksen toteutetaan 5. ja 8.luokilla. Opettajat toimivat yhteistyössä kouluterveydenhoitajan kanssa luokkansa/valvontaluokkansa oppilaiden terveystarkastuksissa. |

Yksikön kuvaus lapsen sairauden vaatiman hoidon, erityisruokavalion tai lääkityksen järjestämisestä

|  |
| --- |
| Koulussa toimitaan oppilashuoltosuunnitelman mukaan. Sairauden vaatimissa toimenpiteissä huoltaja on yhteydessä kouluun ja oppilaan terveydestä vastaavat henkilöt ohjeistavat koulun henkilöstöä toimissa.  Erityisruokavaliosta ilmoittavat huoltajat itse kaupungin sähköisten järjestelmienkautta. |

Kuvaus yksikön oppilashuollollisesta yhteistyöstä ulkopuolisten toimijoiden kanssa yksilökohtaisessa oppilashuoltotyössä: (esim.sairaalaopetus, erityisnuorisotyö)

|  |
| --- |
| Oppilaan sairaalaopetus järjestetään yhteistyössä sairaalakoulun kanssa. Luokanohjaajat vastaavat yhteistyöstä. |

**4 Oppilaan ja huoltajan osallisuus yhteisöllisen ja yksilökohtaisen oppilashuollon suunnittelussa, toteuttamisessa ja arvioinnissa**

##### Yksikkökohtainen prosessikuvaus siitä, miten oppilashuollon yhteistyö huoltajien ja oppilaitten kanssa järjestetään. Miten luodaan toimivat käytännöt siihen, että saadaan kerättyä kaikkien mielipiteitä, ajatuksia ja ratkaisuehdotuksia yhteisön hyvinvoinnin edistämiseksi:

|  |
| --- |
| Oppilashuoltohenkilöstö ja rehtori tiedottavat huoltajille Wilman kautta koulun oppilashuoltotoiminnasta ja mahdollisuudesta tutustua koulun oppilashuoltosuunnitelmaan koulun pedanet-sivujen kautta. Huoltajia ja oppilaita kutsutaan keskustelemaan ja selvittämään tilanteita koululle ja samalla heidän kanssaan keskustellaan koulun oppilashuoltotoiminnasta. Vanhempia kutsutaan vanhempainiltoihin mm. kouluterveyskyselytuloksiin liittyen ja myös tällöin vanhemmilla on mahdollisuus tuoda esille ajatuksiaan ja ratkaisuehdotuksiaan mm. koulun oppilashuoltotoimintaan ja oppilaiden hyvinvointiin.  Vanhempia kuullaan aina heidän lähestyessään koulun henkilöstöä ja oppilashuollon jäseniä. Tällaisia tilanteita on esim. terveystarkastukset ja kolmikanta-arviointikeskustelut. |

**5 Oppilashuoltosuunnitelman toteuttaminen ja seuraaminen**

##### Kuvaus oppilashuollon toteuttamisen, seuraamisen ja arvioinnin käytännöistä:

|  |
| --- |
| Koulun oppilashuoltosuunnitelman toteutumista seurataan säännöllisesti sekä syyslukukauden että kevätlukukauden päättyessä koulun sisällä , yhdessä päiväkodin ja koulun kanssa sekä alueellisesti. |

**6 Alueellinen oppilashuolto**

|  |
| --- |
| Alueellinen oppilashuolto ja monialainen yhteistyö ovat kuvattuna:   * luvussa 1; kohdassa Yksikön arvio alueellisen oppilashuollon kokonaistarpeesta * sekä luvussa 2; kohdassa Kuvaus yhteistyöstä yksikön ulkopuolisten lasten ja nuorten hyvinvointia edistävien tahojen kanssa yhteisöllisen oppilashuollon kehittämisessä. (esim. sosiaali-, perhe- ja nuorisotyö, seurakunta, kolmas sektori) |